## TEHNIČKA ŠKOLA ZAGREB

ZAGREB, Palmotićeva 84

Klasa: 406-03/24-01/2

Ur.br.: 251-113-06-24-2

Datum: 24. svibnja 2024.

POZIV NA DOSTAVU PONUDE

1. **OPĆI PODACI**

**1. 1. Naručitelj:**

**TEHNIČKA ŠKOLA ZAGREB**

ZAGREB, Palmotićeva 84

OIB: 90264326923

Tel., Fax.: 01/483 99 10

Internetska adresa: www.ss-tehnicka-zg.skole.hr

Adresa elektroničke pošte: info@tehskozag.tcloud.hr

**1.2. Služba/osoba zadužena za komunikaciju s ponuditeljima:**

Martina Babić, računovodstvo, tel.: 485 0152, e-mail: martina.babic1@skole,hr; ravnatelj, Patrik Mardešić, tel.: 483 9910, e-mail: patrik.mardesic@skole.hr

**1.3**.Postupak nabave se provodi sukladno općem aktu Tehničke škole Zagreb, pod nazivom **„Naputak o provedbi postupaka jednostavne nabave“,** objavljenom na ss-tehnicka-zg.skole.hr

1. **SUKOB INTERESA**

**Popis gospodarskih subjekata** s kojima Tehnička škola Zagreb **ne može sklapati ugovore o nabavi**: Nema gospodarskih subjekta s kojima bi Tehnička škola Zagreb bila u sukobu interesa.

1. **OPIS PREDMETA NABAVE**

Tehnička škola Zagreb (u daljnjem tekstu: Naručitelj) pokrenuo je **postupak nabave sanacije zidova u zgradi škole i učeničkog doma.**

1. **UVJETI NABAVE**

* **Vrsta, količina predmeta nabave:**

definirano je u troškovniku koji je sastavni dio ovog poziva.Količina predmeta nabave je okvirna.Obračun radovaobavljat će se prema stvarno izvedenim radovima, a prema obračunskim situacijama ovjerenim od nadzornog tijela i naručitelja.

* **Mjesto izvođenja radova: Zagreb, Palmotićeva 84 i Palmotićeva 59**
* **Rok početka i završetka izvođenja radova:** Planirani **početak** izvođenja radova je 10.07.2024., a rok za **završetak** radova je 20.08.2024. Naručitelj će uvesti izvoditelja radova u posao i predati mu svu potrebnu dokumentaciju za izvođenje ugovorenih radova nakon potpisa ugovora.
* **Rok trajanja ugovora:** Ugovor se sklapa do završetka svih predmetnih radova odnosno do predaje okončane situacije, a stupa na snagu po potpisu obiju ugovornih strana.
* **Rok valjanosti ponude:** 60 dana od dana otvaranja ponuda.
* **Način određivanja cijene ponude**: U cijenu ponude bez PDV-a uračunavaju se svi troškovi i popusti ponuditelja.
* Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, te cijena ponude sa PDV-om. **Ako se radi o prijenosu porezne obveze iz čl.75.st.3. Zakona o porezu na dodanu vrijednost na mjestu predviđenom za upis cijene ponude s PDV-om, upisuje se isti iznos kao što je upisan na mjesto predviđeno za upis cijene ponude bez PDV-a, a mjesto predviđeno za upis iznosa PDV-a ostavlja se prazno.**
* **Cijena je nepromjenjiva za cijelo vrijeme trajanja ugovora.**

Ukupna cijena upisuje se brojkama i slovima te mora biti izražena u kunama.

* **Procijenjena vrijednost nabave**: 19.487,00 eura bez PDV-a
* **Rok, način i uvjeti plaćanja:** Plaćanje predujmom je isključeno. Plaćanje će se vršiti prema ispostavljenim i od naručitelja odnosno nadzornog tijela ovjerenih obračunskih situacija te temeljem njih primitka pravovaljanog računa, u roku 15 dana po primitku istog. Ponuditelj je obvezan prema Naručitelju poslati isključivo **e-račun**.
* **Dokazi o sposobnosti:**

**Ponuditelj je dužan dostaviti sljedeće dokaze o sposobnosti:**

1. **Isprava o upisu u poslovni, sudski (trgovački), strukovni, obrtni ili drugi odgovarajući registar** države sjedišta gospodarskog subjekta koji ne smiju biti stariji od **tri (3) mjeseca** računajući **od dana** početka postupka nabave (**dana objave poziva na dostavu ponude).**
2. Potvrda porezne uprave o stanju duga, odnosno potvrda o ispunjenoj obvezi plaćanja svih dospjelih poreznih obveza i obveza za mirovinsko i zdravstveno osiguranje, koji ne smije biti stariji od 30 dana od dana početka postupka nabave (dana objave poziva na dostavu ponude). Kao valjan dokaz će se smatrati ako je gospodarskom subjektu sukladno posebnim propisima odobrena odgoda plaćanja navedenih obveza.
3. **Tri (3) potvrde drugih naručitelja** o zadovoljavajućem izvršenju ugovora s istim ili sličnim predmetom ugovora kao što je predmet nabave. Te potvrde moraju sadržavati sljedeće podatke: vrijednost radova, datum i mjesto izvođenja radova te navod jesu li radovi izvedeni u skladu s pravilima struke i uredno izvršeni. Ako je potrebno, naručitelj može izravno od druge ugovorne strane zatražiti provjeru istinitosti potvrde.

* **Kriterij odabira ponude:** (uz obvezu ispunjenja svih gore navedenih uvjeta i zahtjeva): najniža cijena.

1. **JAMSTVA**

* **Jamstvo za uredno ispunjenje ugovora:** Odabrani ponuditelj s kojim će biti sklopljen Ugovor o nabavi dužan je dostaviti jamstvo za uredno ispunjenje ugovora za slučaj povrede ugovornih obveza u iznosu od **10% od vrijednosti** ugovora. Navedeno jamstvo **odabrani ponuditelj** je dužan dostaviti **u roku osam dana od potpisa ugovora** s rokom valjanosti 30 dana nakon ispunjenja svih ugovornih obveza.

**Jamstvo se podnosi u obliku bjanko zadužnice solemnizirane kod javnog bilježnika.**

* **Jamstvo za otklanjanje nedostataka u jamstvenom roku** dostavlja **odabrani ponuditelj** prije isplate po okončanoj situaciji - računu **na iznos od 10% vrijednosti izvedenih** radova, a podnosi se u **obliku bjanko zadužnice solemnizirane kod javnog bilježnika, važeće do isteka jamstvenog roka.** Navedeno jamstvo će se naplatiti za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Ponuditelj i naručitelj ugovaraju **jamstveni rok od 24 mjeseca** za izvedene radove od dana primopredaje radova.

1. **SADRŽAJ I NAČIN IZRADE PONUDE:**

Ponuda se izrađuje na način da čini **cjelinu**. Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje i umetanje listova, odnosno **ponuda treba biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja.**  Stranice ponude se označavaju brojem na način da je vidljiv redni broj stranice i ukupan broj stranica ponude.

**Ponuda mora sadržavati sljedeće dijelove i priloge bez kojih se neće uzimati u daljnje razmatranje:**

* **Ponudbeni list** (ispunjen i potpisan od strane ponuditelja)
* **Troškovnik** (ispunjen i potpisan od strane ponuditelja)
* **Dokazi o sposobnosti** (traženi dokumenti)

1. **ROK I NAČIN DOSTAVE PONUDE**

**Rok za dostavu ponude je 07. lipnja 2024. do 10 sati.**

Ponuda se dostavlja u zatvorenoj omotnici na adresu naručitelja, odnosno:

**Na omotnici ponude mora biti naznačeno** :

* naziv i adresa ponuditelja
* naziv i adresa naručitelja:

**TEHNIČKA ŠKOLA ZAGREB**

**ZAGREB, Palmotićeva 84, soba 14 prizemlje**

* naziv predmeta nabave
* naznaka **"NE OTVARAJ"**

1. **OSTALO**

* **Obavijesti o rezultatima nabave:** Odluku o odabiru, Naručitelj će dostaviti u roku 10 dana od dana određenog za dostavu ponuda. Također, odabranom ponuditelju će se uz ovu odluku dostaviti i prijedlog ugovora.
* Sve dokumente koje naručitelj zahtijeva sukladno točki 4. ovog poziva za dostavu ponuda ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Naručitelj može od odabranog ponuditelja naknadno zatražiti da dostavi izvornike ili ovjerene preslike traženih dokumenata.
* **Obilazak prostorija** u kojima će se odvijati radovi, moguć je svakim radnim danom od 08-15 sati uz prethodnu najavu.

1. **OBVEZE IZVOĐAČA**

* izvoditi sve radove prema tehničkoj dokumentaciji, postojećim tehničkim propisima, normativima i obveznim standardima koji vrijede za izvođenje predmetnih radova i nalozima i uputama nadzornog inženjera,
* ugrađivati kvalitetu materijala propisanu tehničkom dokumentacijom na osnovu koje je izradio ponudu i za isto prije ugradnje osigurati valjane ateste prema važećim propisima,
* o svom trošku osigurati gradilište protiv svih šteta koje bi mogle nastati na istom te za vrijeme radova provoditi mjere zaštite na radu,
* pravovremeno poduzeti mjere za sigurnost objekta, radova, opreme, materijala, radnika, prolaznika, prometa i susjednih objekata, te o poduzetim mjerama izvijestiti nadzornog inženjera,
* o svom trošku, ukalkuliranom u ponudbenu cijenu, svakodnevno za vrijeme odvijanja radova održavati red i čistoću na površinama koje se koriste kao gradilište, te sav građevinski i otpadni materijal otpremiti na za to određeno mjesto,
* svakodnevno voditi građevinski dnevnik i građevinsku knjigu s obračunskim nacrtima,
* pravovremeno osigurati nabavu svih potrebnih materijala jer njihov nedostatak na tržištu neće biti razlogom produljenja ugovorenog roka izvođenja radova,
* u slučaju produženja roka izvođenja radova vlastitom krivnjom, snositi troškove produženog stručnog nadzora
* po dovršenju radova, sa gradilišta odstraniti sve ostatke šute, zidnih elemenata, armature, ambalaže i tome slično i gradilište temeljito očistiti za tehnički pregled i primopredaju objekta; time se obvezuje o vlastitom trošku izvršiti završno čišćenje objekta i okolnog terena u gore navedenom smislu kao i čišćenje i pranje prozora, vrata i dr. Tijekom građenja dužan je vršiti sva potrebna i redovna čišćenja na objektu.
* postupiti po primjedbama odgovorne osobe (nadzornog inženjera) te ispraviti nedostatke utvrđene preliminarnim/redovnim pregledima, kod tehničkog pregleda i primopredaje izvedenih radova u utvrđenim rokovima,
* na zahtjev Naručitelja otkloniti nedostatke koje se uoče u jamstvenom roku

1. **OBVEZE NARUČITELJA**

* predati Izvođaču potrebnu dokumentaciju za izvedbu radova,
* uvesti Izvođača u posao kako bi mogao nesmetano izvoditi sve radove po ovom Ugovoru i dovršiti ih u ugovorenom roku,
* dati Izvođaču putem nadzornog inženjera, uvidom u građevinski dnevnik sva objašnjenja i upute koja isti zatraži
* osigurati stručni nadzor nad izvedbom radova

S poštovanjem,

Ravnatelj:

Patrik Mardešić, v.r.

U privitku:

1. Ponudbeni list – obrazac
2. Troškovnik